ઓફસીઝન સ્થળોએ જાઓ - પ્રત્યેક સ્થળને એની પોતાની એક સીઝન હોય છે, કે જ્યારે લોકો પુષ્કળ પ્રમાણમાં ત્યાં ઉમટી પડતા હોય છે. પરંતુ પ્રવાસીઓની ઋતુ દરમિયાન દરેક વસ્તુ ખૂબ મોંઘી હોય છે. તમારા વેકેશનનું આયોજન એવી રીતે કરવાનો પ્રયત્ન કરો કે જેથી તમે તમારા પ્રવાસના સ્થળે પ્રવાસીઓના આવવાની ઋતુ કરતા થોડાક પહેલા અથવા પ્રવાસીઓના આવવાની ઋતુ પુરી થઈ ગયા બાદ પહોંચો. હોટેલ્સ, મજાના પ્રવાસી સ્થળો પાસે આ સમયગાળા દરમિયાન ઘણી ઓફર્સ હોય છે કારણ કે ઓછા પ્રવાસીઓ આવતા હોય એવા સમયે ધંધો મળવો મુશ્કેલ બને છે.